# 2a etapa del Tour de França de 2009

La 2a etapa del Tour de França de 2009 es disputà el diumenge 5 de juliol de 2009 entre Mònaco i Brignoles i un total de 182 km. El britànic Mark Cavendish guanyà l'etapa a l'esprint.

## Perfil de l'etapa

Etapa que durant els primers quilòmetres recorre el litoral de la Costa Blava, per una vegada arribada a Canha de Mar entrar terra endins per trobar un terreny ondulat. Els ciclistes han de superar 4 dificultats muntanyoses, la primera d'elles de 3a categoria (km 8,5) i les altres tres de 4a categoria (km 49,5; km 81,5 i km 129).

## Desenvolupament de l'etapa

Només sortir de Mònaco Samuel Dumoulin fa el primer atac, el qual és seguit per Fabian Wegmann, Rinaldo Nocentini i Amets Txurruka, però a 1,5 km del cim de la Turbie, els escapats són agafats per Tony Martin, que passarà en primera posició pel cim. Stef Clement, Cyril Dessel, Jussi Veikkanen i Stéphane Augé aconsegueixen escapar-se del gran grup al km 13, passant amb 1 minut i 25 segons d'avantatge a l'esprint intermedi de Niça. Al cim de la cota de Roquefort-les-Pins, de 4a categoria, els quatre escapats ja disposen de 3 minuts i 35 segons i a la cota de Tourmon compten amb 4 minuts i 30 segons. Veikkanen passarà el primer a les tres cotes de 4a categoria, aconseguint d'aquesta manera el mallot de la muntanya.
A partir de l'esprint de Lorgues el Team Columbia-HTC, equip del gran favorit per a la victòria final, el britànic Mark Cavendish inicia la caça dels escapats, els quals seran agafats a poc més de 10 km per al final d'etapa. En aquell mateix moment serà el rus Mikhaïl Ignàtiev el que marxarà en solitari, però la seva aventura s'acabà a manca de 5 km.
L'arribada fou accidentada, ja que a 750 metres de l'arribada Koldo Fernández pren malament una corba i provoca una caiguda que fa que el gran grup es trenqui i que bona part dels esprintadors perdin tota possibilitat de lluitar per a la victòria final. Aquest no és el cas del gran favorit, Mark Cavendish, el qual podrà disputar i guanyar l'esprint de manera molt clara a Tyler Farrar i Romain Feillu, aconseguint al mateix temps el mallot verd dels punts.
La classificació general no pateix cap canvi significatiu i sols cal destacar que Jussi Veikkanen es converteix en el primer ciclista finès en vestir un mallot distintiu del Tour de França.

## Esprints intermedis

| 1r | Stéphane Augé | 6 pts |
| 2n | Cyril Dessel | 4 pts |
| 3r | Stef Clement | 2 pts |
| 1r | Stef Clement | 6 pts |
| 2n | Stéphane Augé | 4 pts |
| 3r | Cyril Dessel | 2 pts |
| 1r | Stef Clement | 6 pts |
| 2n | Cyril Dessel | 4 pts |
| 3r | Stéphane Augé | 2 pts |

## Ports de muntanya

| 1r | Tony Martin | 4 pts |
| 2n | Markus Fothen | 3 pts |
| 3r | Laurent Lefevre | 2 pts |
| 4t | Leonardo Duque | 1 pts |
| 1r | Jussi Veikkanen | 3 pts |
| 2n | Cyril Dessel | 2 pts |
| 3r | Stéphane Augé | 1 pts |
| 1r | Jussi Veikkanen | 3 pts |
| 2n | Stéphane Augé | 2 pts |
| 3r | Cyril Dessel | 1 pts |
| 1r | Jussi Veikkanen | 3 pts |
| 2n | Cyril Dessel | 2 pts |
| 3r | Stef Clement | 1 pts |

## Classificació de l'etapa

| | Ciclista | Equip | Temps |
| 1. | Mark Cavendish | Team Columbia-HTC | 4h 30' 02" |
| 2. | Tyler Farrar | Garmin-Slipstream | m. t. |
| 3. | Romain Feillu | Agritubel | m. t. |
| 4. | Thor Hushovd | Cervélo TestTeam | m. t. |
| 5. | Yukiya Arashiro | Bbox Bouygues Telecom | m. t. |
| 6. | Gerald Ciolek | Milram | m. t. |
| 7. | William Bonnet | Bbox Bouygues Telecom | m. t. |
| 8. | Nicolas Roche | AG2R La Mondiale | m. t. |
| 9. | Koen de Kort | Skil-Shimano | m. t. |
| 10. | Lloyd Mondory | AG2R La Mondiale | m. t.. |

## Classificació general

| | Ciclista | Equip | Temps |
| 1 | Fabian Cancellara | Team Saxo Bank | 4h 49' 34" |
| 2 | Alberto Contador | Team Astana | + 18" |
| 3 | Bradley Wiggins | Garmin-Slipstream | + 19" |
| 4 | Andreas Klöden | Team Astana | + 22" |
| 5 | Cadel Evans | Silence-Lotto | + 23" |
| 6 | Levi Leipheimer | Team Astana | + 30" |
| 7 | Roman Kreuziger | Liquigas | + 32" |
| 8 | Tony Martin | Team Columbia-HTC | + 33" |
| 9 | Vincenzo Nibali | Liquigas | + 37" |
| 10 | Lance Armstrong | Team Astana | + 40" |

## Classificacions annexes
### Classificació per punts

| Classificació per punts | Total |
| Mark Cavendish | 35 pts |
| Tyler Farrar | 30 pts |
| Romain Feillu | 26 pts |

### Classificació de la muntanya

| Classificació de la muntanya | Total |
| Jussi Veikkanen | 9 pts |
| Tony Martin | 5 pts |
| Cyril Dessel | 5 pts |

### Classificació del millor jove

| Classificació del millor jove | Total |
| Roman Kreuziger | 4h 50' 06" |
| Tony Martin | + 1" |
| Vincenzo Nibali | + 5" |

### Classificació per equips

| Classificació per equips | Total |
| Astana Qazaqstan Team | 14h 29' 52" |
| Team Saxo Bank | + 31" |
| Garmin-Slipstream | + 44" |

### Combativitat

* Stef Clement

## Abandonaments

No se'n produeix cap.

## Enllaços externs

* 2a etapa del Tour de França
* Resum de l'etapa

## Referències

* ↑ Resum de l'etapa al web oficial
* ↑ Cavendish comienza su festín a marca.com (5 de juliol de 2009) (castellà)